stanford-oval/wikipedia huggingface dataset:
גזע 8472

| --- | --- |
גזע 8472, מתוך "מסע בין כוכבים: וויאג'ר".
גזע 8472, מתוך "מסע בין כוכבים: וויאג'ר".
 הופעה ראשונה:  "מסע בין כוכבים: וויאג'ר".
 יוצרים:  ריק ברמן, מייקל פילר וג'רי טיילור.
 נתונים
 טריטוריית מגורים:  מימד החלל הנוזלי.
 כוחות:  טלפתיה
גזע 8472 (באנגלית: Species 8472) הם גזע חייזרי בסדרת הטלוויזיה מסע בין הכוכבים: וויאג'ר. הגזע חי בממד אחר הנקרא חלל נוזלי (Fluidic Space).
אנטומיה > מאפיינים ביולוגיים

לגזע 8472 - אשר שמו הוענק לו על ידי הבורג, בעוד ההירוג'נים מכנים אותם "הנוזליים" - יש מבנה גנטי צפוף, כאשר כל תא מכיל כמות של יותר מפי מאה של חומר גנטי מאשר של תא אנושי, וזאת בשל מבנה ה-DNA הסלילי-המשולש שלהם. עקב כך, ברמה התאית, הם חסינים לחלוטין מפני הטמעה בקולקטיב הבורג.
גזע 8472 הם טלפתיים ובמסע בין כוכבים: וויאג'ר הם מתקשרים עם קס ועם טובוק באמצעות מסרים טלפתיים.
אנטומיה > פיזיולוגיה

האנטומיה של גזע 8472 ייחודית בכך שיש להם 3 גפיים, כל אחת עם חמישה מפרקים, ורגליים פרסתניות. יש להם אישונים בצורת צלב, והם מסוגלים לתקשר, גם, באמצעות טלפתיה. יש להם שלד של גוף גבוה ורזה, והם בעלי רקמות רכות מעט מאוד, וגפיים, הנתמכים על ידי שרירים. המראה החיצוני שלהם מורכב בעיקר מחזה גרום ומראש גדול באופן לא פרופורציונלי, המעניק להם מראה רזה וגבוה באופן כללי. יש להם לא פחות מחמישה מגדרים. גזע 8472 יכולים לשרוד, גם, בסביבה רגילה. זהו אחד מהמינים הגשמיים המתקדמים ביותר מבחינה אבולוציונית אשר נתקלו בהם ביקום "מסע בין כוכבים". עם זאת, בעוד שמינים כמו הבורג הגיעו לפסגת הישגים טכנולוגיים באמצעות הטמעת יצירותיהם, של גזעים אחרים, בטכנולוגיה שלהם, גזע 8472, השיג דומיננטיות, בהתבסס על עליונותו הביולוגית. הביולוגיה החזקה שלהם הופכת אותם לעמידים, כנגד הטמעה בידי הבורג.
לגזע 8472 יש כוח וסיבולת מדהימים, כפי שמודגם בפרק "Prey", כאשר חבר אחד מגזע 8472 הותקף על ידי חבורת ציידים הירוג'נים בכלי נשק כבד. בהניחם כי הוא מת, הם לקחו אותו חזרה לספינה שלהם, רק כדי לגלות אחרת, לאחר שהחייזר תוקף את מפקד צוות ההירוג'נים ואת פקודיו. כאשר החייזר עושה את דרכו, על פני מעטפת הגוף החיצונית של וויאג'ר, הוא קורע את מחיצות הספינה כדי לפלס לעצמו דרך גישה אל תוך הספינה. אף שהחייזר נפצע קשה, בסוף של דבר הוא מרפא את עצמו, בשרו הפצוע מתחדש ונראה, כי הוא מסוגל לשרוד ולהתאושש, מפציעה משמעותית. בני גזע 8472 תוקפים תוך שימוש בטפריהם ובכוחם הפיזי, ולעולם לא ישתמשו בנשק, המוחזק ביד; תחת זאת, ישתמשו במערכת החיסונית המעולה שלהם, בתפקיד התקפי.
סביבת המגורים הטבעית

גזע 8472 מתגוררים ב-"מרחב הנוזלי" (Fluidic Space) - שנמצא, אולי, מחוץ ליקום שלנו, אף שמוצהר כי ניתן לקבוע בוודאות רק שהוא נמצא מחוץ לגלקסיה שלנו. המרחב הנוזלי הוא רצף מלא בנוזל אורגני. במרחב הנוזלי אין כוכבים, כוכבי לכת או ערפיליות. עם זאת, ב-Star Trek: Armada II, למרחב הנוזלי יש מספר ערפיליות, המכונות ערפיליות-נוזליות.
בפרק 1 בעונה ה-7 מתגלה כי ל"מרחב הנוזלי" יש גבול גם עם רביע בטא. אחת מחלליות הבורג נמצאת באזור במשימת תצפית טקטית על ה"מרחב הנוזל".
טכנולוגיה

גזע 8472 משתמש בסוג של חללית אורגנית, הידוע רק בכינוי "Bioship", המורכבת מאותו חומר אורגני כשל טייסיה ובדרך כלל נשלטת על ידי טייס יחיד. למרות שגזע 8472 מתקשרים באמצעות טלפתיה, אין זה ברור אם ה-Bioships עצמן נשלטות באופן טלפתי, מאחר שטייס מגזע 8472 נראה כמי שמפעיל מסוף על מנת להטיס Bioship . חללית ה-Bioship, שחקרו אנשי צוות הוויאג'ר, הכילה אוויר, המתאים לנשימה על ידי בני-אדם.
כל Bioship כוללת מערכת דם נוזלי אלטרו-דינאמי, ככל הנראה לצורך חלוקת חשמל, ליבת מחשב נוירולוגית, מערכת נשק אנרגיה רבת עצמה, ויכולת עיוות. גוף החללית יכול לשנות את צורתו ולהידמות לספינות אחרות, וכן לתקן בעצמו נזקים. החללית יכולה לתפקד ביעילות, הן במרחב רגיל והן במרחב נוזלי. הנשק העיקרי של ה-Bioship חזק דיו על-מנת להרוס קוביית בורג אחת באמצעות יריות מעטות בלבד. כמו כן, כאשר קוביית בורג נגחה ב-Bioship על מנת להרוס אותה, שתי החלליות הושמדו, למרות המסה הקטנה יחסית של ה-Bioship. מערכת נשק משותפת, של 8–9 ספינות חלל, יכולות להרוס כוכב לכת שלם בתוך שניות.
היסטוריה

פרקים רלוונטיים של מסע בין כוכבים: וויאג'ר, בהם מופיע גזע 8472, כוללים את:
| מס' עונה | מס' פרק | שם הפרק | הערות |
| --- | --- | --- | --- |
| 3 | 26 | Scorpion, Part I | פרק סיום העונה |
| 4 | 1 | Scorpion, Part II | פרק פתיחת העונה |
| 4 | 16 | Prey |  |
| 5 | 4 | In the Flesh |  |
| 7 | 1 | Unamatrix Zero, Part II | באזכור בלבד |
גזע 8472 התגלה על ידי הבורג בשנת 2373, כאשר פלשו אל המרחב הנוזלי (כפי שנחשף בפרק "Scorpion, Part II"), לשם הגיעו באמצעות פתיחת קרע בחלל באמצעות צלחת הטיה. הבורג מצאו את גזע 8472 ברביע דלתא וניסו להטמיע את הביוטכנולוגיה שלהם, שהיא מתקדמת יותר מכל דבר שראה הבורג קודם לכן. הבורג מבין מהר שגזע 8472 חסין מפני הטמעה, ושהטכנולוגיה העכשווית של הבורג לא יכולה להשתוות לה. למעשה, גזע 8472 הוא אחד מכמה מינים כל כך מתקדמים שהספינות שלו מסוגלות להשמיד קובית בורג אחת תוך מספר שניות. בתגובה לתוקפנות הבורג, פולש, גזע 8472, לרביע דלתא ומתחיל בהשמדה שיטתית של הבורג, כמו גם של מינים אחרים, חפים מפשע.
במרוצת חמשת החדשים שלאחר מכן, נהרגים עשרות מיליארדי גלמי בורג ומושמדים כמה מאות כוכבי לכת. כאשר צוות ספינת החלל וויאג'ר מבין שאין לו ברירה, אלא לעבור דרך חלל שנמצא תחת שליטת הבורג, על מנת להמשיך בדרכם הביתה, קפטן ג'יינוויי מפתחת כלי נשק, אשר מסוגל להרוג את חייזרי גזע 8472, ולהשתמש בו כקלף מיקוח עם הבורג בתמורה למעבר בטוח דרך שטחם. הבורג מקבלים את ההצעה, ובשיתוף עם ג'יינוויי הם מפתחים ראש קרב החמוש ב-ננו-גשושיות - שפותחו על ידי הדוקטור, הולוגרמה רפואית לשעת חירום (EMH), מן הטכנולוגיה של הבורג עצמם - המתגלה כיעיל ביותר, בהרג גזע 8472 ומאלצם לסגת בחזרה אל המרחב הנוזלי. בתמורה לעזרתה של ג'יינוויי, מאפשר קולקטיב הבורג מעבר בטוח דרך החלל שלהם, עבור ספינת החלל וויאג'ר, למשך כל אותו זמן; אבל, עם סיום נסיגת גזע 8472, מן החלל הרגיל אל החלל הנוזלי, מסיימים הבורג, את הברית עם וויאג'ר, בניסיון להטמיעה, על כל אנשי צוותה.
אחד מחייזרי גזע 8472 נותר ברביע דלתא במהלך הנסיגה ובמשך מספר חודשים הפך לניצוד על ידי קבוצה חסרת רחמים של הירוג'נים.
מודאגים מהאיום מצד האנושות, גזע 8472 בונה 13 טרה-ספירות ברביע דלתא, ומשחזר בתוכן את מבנה האקדמיה של צי הכוכבים כקרקע להיערכות למשימת איסוף מודיעין על כדור הארץ. התוכנית נחשפה על ידי וויאג'ר ובעקבות כך החלו שיחות שלום. וויאג'ר משכנעת את גזע 8472 - בראשותו של חייזר, המתחזה לבות'בי - שלפדרציה אין סכסוך איתם והצדדים נפרדים באחווה.
משחקי וידאו

גזע 8472 מופיעים כנבלים במשחקי המחשב Star Trek: Voyager – Elite Force ו-Star Trek: Armada II. כמו כן, הם מופיעים ב-Star Trek Online.
לקריאה נוספת

Ruditis, P. (2003). anchor Star Trek Voyager Companion. Pocket. {{cite book}}: Check |url= value (עזרה)
Erdmann, T. J.; Paula M. Block (2008). result&ct=result&resnum=5&ved=0CEUQ6AEwBA#v=onepage&q=species%208472&f=false Star Trek 101: A Practical Guide to Who, What, Where, and Why. New York: Pocket Books. p. 171. {{cite book}}: Check |url= value (עזרה)
Relke, D. M. A. (2006). result&ct=result&resnum=7&ved=0CFAQ6AEwBg#v=onepage&q=species%208472&f=false Drones, clones, and alpha babes: retrofitting Star Trek's humanism, post-9/11. Calgary: University of Calgary Press. pp. 103–109. ISBN 978-1-55238-164-9. {{cite book}}: Check |url= value (עזרה)
סטניסלב גובורוחין

| --- | --- |

גובורוחין, 2011
 לידה:  29 במרץ 1936 ברזניקי, מחוז סברדלובסק, רוסיה הסובייטית, ברית המועצות
 פטירה:  14 ביוני 2018 (בגיל 82) מוסקבה, רוסיה
 מקום קבורה:  בית הקברות נובודוויצ'יה 
 שם לידה:  Станислав Сергеевич Говорухин 
 סוגה מועדפת:  הרפתקאות, היסטוריה ודרמה
 מדינה:  ברית המועצות, רוסיה 
 תקופת הפעילות:  1986–2018 (כ־32 שנים)
 עיסוק:  תסריטאי, שחקן, מפיק ובמאי קולנוע
 מקום לימודים:  94th gymnasium  אוניברסיטת קאזאן  המכון לקולנוע על שם גרסימוב 
 בן או בת זוג:  Yunona Kareva 
 צאצאים:  Sergey Govorukhin 
 פרסים והוקרה:  אמן העם של הפדרציה הרוסית (2006)  פרס נשר הזהב לבמאי הטוב ביותר (2016)  פרס ניקה לבמאי הטוב ביותר (1990)  Nika Award for best non-fiction film (1990)  Nika Award for Best Screenplay (1990)  פרס ניקה לבמאי הטוב ביותר (2016)  מסדר סרגיוס הקדוש מראדונז', דרגה 2 (2016)  Honored Art Worker of the USSR (1986)  Nika Award for best documentary (1990)  עיטור מסדר המולדת דרגה ראשונה (2016)  תעודת ההערכה של ממשלת הפדרציה הרוסית  Government Prize in Culture  מסדר סרגיוס הקדוש מראדונז'  פרס ניקה  פרס ממשל רוסיה הפדרלית  פרס נשר הזהב 
 http://www.govoruhin.ru/
 פרופיל ב-IMDb
 
סטניסלב סרגייביץ' גובורוחין (ברוסית: Станислав Сергеевич Говорухин; ‏29 במרץ 1936, מחוז סברדלובסק — 14 ביוני 2018, מוסקבה) היה שחקן, תסריטאי ובמאי קולנוע סובייטי ורוסי, זוכה תואר אמן העם (2006).
היה חבר מפלגת רוסיה המאוחדת מאז 2005, כיהן כחבר פרלמנט בדומה והיה יושב ראש הוועדה הפרלמנטרית לענייני תרבות. היה מועמד לנשיאות בבחירות לנשיאות רוסיה 2000 אך לאחר מכן היה לתומך נלהב בולדימיר פוטין והיה יושב ראש מטה הבחירות של פוטין בבחירות לנשיאות רוסיה 2012.
ביוני 2013 היה ממייסדי המטה המרכזי של תנועת החזית העממית הכול-רוסית
ביוגרפיה > תחילת דרכו

סטניסלב גובורוחין נולד בעיירה במחוז סברדלובסק למשפחת קוזאק. בשנת 1958 גובורוחין סיים לימודי גאולוגיה באוניברסיטת קאזאן ועבד מספר שנים במקצוע שרכש. החל משנת 1959 הוא עבד כעיתונאי.
ביוגרפיה > פעילות בתחום הקולנוע

בשנת 1967 סיים גובורוחין לימודים ב-VGIK והוסמך להיות במאי. את הסרטים הראשונים הוא ביים באולפנים שהיו ממוקמים באודסה. בשנת 1978 הוא כתב תסריט לסרט "פיראטים של המאה ה-20" שהקרנתו החלה בשנת 1979 ונחל הצלחה גדולה. בשנת 1979 גובורוחין ביים את סדרת הטלוויזיה בת 5 הפרקים "מקום המפגש אינו ניתן לשינוי" עם ולדימיר ויסוצקי באחד התפקידים הראשיים. הסדרה זכתה לפופולריות רבה ומוקרנת עד היום בערוצי טלוויזיה רוסיים. בשנת 1981 הוא עשה את הסרט "הרפתקואותיהם של תום סויר והאלקברי פין" המבוסס על ספרו של מארק טוויין "הרפתקאותיו של תום סויר". בשנת 1987 גובורוחין עבר למוסקבה והחל לעבוד באולפני מוספילם.
בשנת 1990 צילם גובורוחין את הסרט התיעודי "אי אפשר לחיות כך" שזכה בפרס ניקה ברוסיה. בשנת 1991 הוא היה מנהל אמנותי של סרט "שליח למזרח". בשנת 1992 הוא צילם סרט תיעודי נוסף, "רוסיה שאיבדנו", על השנים האחרונות של האימפריה הרוסית.
במחצית השנייה של שנות ה-90 גובורוחין חזר לביים סרטי קולנוע עלילתיים.
בשנת 1999 הוא כתב את התסריט וביים את הסרט "קלע מצטיין" (עם מיכאיל אוליינוב בתפקיד הראשי), העוסק בגיבור מלחמה זקן, שמתחיל מסע נקמה אישי נגד אלה שאנסו את נכדתו, לאחר שנוכח לדעת שאין מה לחכות לצדק שייעשה על ידי שלטונות החוק.
ביוגרפיה > פעילות פוליטית

גובורוחין לא היה חבר במפלגה הקומוניסטית. עם תחילת הפרסטרויקה הוא הצטרף למפלגה הדמוקרטית של רוסיה. בשנת 1991 הוא נבחר לדומה ברשימת המפלגה. במחצית הראשונה של שנות ה-90 צילם גובורוחין מספר סרטים תיעודיים בהם ניתן לראות ביטוי לדעות האנטי-קומוניסטיות שלו. ברם, לאחר אירועי המשבר החוקתי ברוסיה, באוקטובר 1993, גובורוחין החליט לתמוך במפלגה הקומוניסטית ובמיוחד במנהיגה גנאדי זיוגנוב.
בשנת 1999 הוא נבחר לדומה ברשימת תנועת "אחדות" שבראשה עמד יבגני פרימקוב ויורי לוז'קוב. שיא הקריירה הפוליטית של גובורוחין היה במהלך הבחירות לנשיאות רוסיה 2000 בהם גובורוחין היה מועמד אך זכה ב-0.44% מהקולות בלבד ולבסוף תמך בפוטין.
בשנת 2005 גובורוחין עזב את האופוזיציה לטובת הצטרפות למפלגת השלטון רוסיה המאוחדת. בשנת 2005 גובורוחין חתם על "מכתב ה-50" בו החותמים תמכו במשפט חודורקובסקי וטענו שאין בו גוון פוליטי. ברשימת מפלגת "רוסיה המאוחדת" גובורוחין נבחר לדומה בפעם נוספת. בשנת 2011 הוא תמך במועמדותו של ולדימיר פוטין למשרת הנשיאות ואף היה ראש מטה הבחירות. במהלך שנת 2012 גובורוחין מתח ביקורת על פעילות האופוזיציה שלא קיבלה את תוצאות הבחירות של פוטין לנשיא.
פילמוגרפיה

| שנה | סרט | במאי | תסריטאי | מפיק | שחקן | תפקיד | הערות |
| --- | --- | --- | --- | --- | --- | --- | --- |
| 1964 | אפטקרשה | כן |  |  |  |  | סרט קצר |
| 1967 | ורטיקל | כן |  |  |  |  |  |
| 1968 | יום המלאך | כן |  |  |  |  |  |
| 1969 | הפיצוץ הלבן | כן | כן |  |  |  |  |
| 1972 | חייו והרפתקאותיו המופלאים של רובינזון קרוזו | כן |  |  |  |  |  |
| 1974 | הברחה | כן | כן |  |  |  |  |
| 1977 | רוחה של "התקווה" | כן | כן |  |  |  |  |
| 1978 | מרשל המהפכה |  |  |  | כן | אלכסנדר קוטפוב, גנרל |  |
| 1979 | מקום המפגש אינו ניתן לשינוי | כן |  |  |  |  | סדרת טלוויזיה |
| 1979 | פיראטים של המאה ה-20 |  | כן |  |  |  |  |
| 1980 | הפריצה |  | כן |  |  |  |  |
| 1981 | הרפתקותיהם של תום סויר והאקלברי פין | כן | כן |  |  |  |  |
| 1982 | שיבת באטרפליי |  |  |  | כן | מיכאיל פאבליק |  |
| 1983 | מאבקים |  |  |  | כן | גנרל-מאיור |  |
| 1983 | בין אבנים אפורות | כן | כן |  |  |  |  |
| 1985 | חיפושים אחר רב-החובל גראנט | כן | כן |  |  |  |  |
| 1986 | סודותיה של מאדאם וונג |  | כן |  |  |  |  |
| 1987 | עשרה כושים קטנים | כן | כן |  |  |  |  |
| 1987 | אסא |  |  |  | כן | קרימוב |  |
| 1988 | נתזי שמפניה | כן | כן |  |  |  |  |
| 1989 | תצוגה כפולה |  |  |  | כן | גרמן אנדרייביץ' |  |
| 1990 | ילדים מקוללים |  |  |  | כן | סרגיי סרגייביץ' פופוב, מחבר |  |
| 1990 | אי אפשר לחיות כך | כן | כן |  | כן | הופעת קמע | סרט תיעודי |
| 1991 | ...והרוח חזרה |  |  |  | כן | סרגיי גרסימוב |  |
| 1992 | עוגן, עוגן נוסף! |  |  |  | כן | מפקד המחלקה |  |
| 1992 | קקאדו |  |  |  | כן | מנהיג כנופיה |  |
| 1992 | רוסיה שאיבדנו | כן | כן |  |  |  | סרט תיעודי |
| 1994 | מהפכת הפשע הגדולה | כן | כן |  |  |  |  |
| 1994 | הערבים של פרברי מוסקבה |  | כן |  |  |  |  |
| 1995 | צעיף שחור |  | כן |  |  |  |  |
| 1995 | נשר וזנב |  |  |  | כן | זוסימה פטרוביץ' |  |
| 1996 | ...ידיד יקר משנים שחלפו |  |  |  | כן | מיכאיל פטרוביץ' |  |
| 1997 | ...הסתיימה המלחמה. שכחו ממנה |  |  |  | כן | הופעת קמע |  |
| 1999 | קלע מצטיין | כן | כן |  |  |  |  |
| 2000 | מרד רוסי |  | כן |  |  |  | עיבוד קולנועי לבת הקפיטן |
| 2002–2006 | הגיון נשי |  |  |  | כן | אנדריי סטרלצוב | סדרת סרטים |
| 2003 | שמחותיו ועצבותו של לורד קטן |  |  |  | כן | רוזן |  |
| 2003 | ברכו את האישה | כן |  |  | כן | מפקד מחלקה |  |
| 2005 | לא על הלחם לבדו | כן |  |  | כן | שר |  |
| 2005 | הפלוגה התשיעית |  |  |  | כן | מפקד גדוד |  |
| 2007 | השחקנית | כן |  |  |  |  |  |

| 2007 | העיתונאים |  |  |  | כן | אורח 1 | סדרת טלוויזיה |
| 2009 | הנוסעת | כן | כן | כן | כן | הקונסול הרוסי |  |
| 2008 | ביוני 1941 |  | כן |  |  |  |  |
| 2010 | בסגנון הג'אז | כן | כן | כן |  |  |  |
| 2010 | אהבת גזר 3 |  |  |  | כן | גנרל |  |
| 2013 | סוף שבוע | כן | כן | כן |  |  |  |
| 2014 | מיומני אמא של תלמידת כיתה א' |  |  | כן |  |  |  |
| 2014 | סודות החדר האפל |  |  | כן |  |  |  |
| 2015 | סופו של עידן נפלא | כן | כן | כן |  |  |  |
משפחתו

אביו, סרגיי גובורוחין, נעצר לראשונה כבר בשנת 1928, לכאורה באשמת התנגדות לפעילות השלטונות. לאחר שחרורו הוא לא חזר לאזור דון, עבר לאזור הרי אורל והתחתן. בשנת 1938 הוצא להורג.
הערות שוליים

↑  ח"כ נינו אבסדזה, מה שהיה הוא שיהיה. פוטין והמריונטות, באתר ynet, 4 במרץ 2012
| --- | --- |
בקרת זהויות :  NLI: 987007327467805171  BNE: XX1605915  BnF: cb12497107c (data)  GND: 103504893  ISNI: 0000 0000 7824 6984  LCCN: no94017326  LNB: 000263402  NKC: xx0173504  NTA: 148000371  SUDOC: 034187146  VIAF: 39792662   WorldCat (עם VIAF): 39792662
יצחק קטרה

| --- | --- |
אין תמונה חופשית
 ענף מדעי:  גאומורפולוגיה
 מקום מגורים:  ישראל
 תרומות עיקריות
 תהליכים איאוליים של חול ואבק והשפעות סביבתיות על הנוף הטבעי והאדם
יצחק קטרה הוא פרופסור במחלקה למדעי הסביבה, גאואנפורמטיקה ותכנון ערים באוניברסיטת בן-גוריון בנגב. מחקריו הם בתחום הגאומורפולוגיה כולל השפעות של תהליכים בטבע על האדם.
ביוגרפיה

יצחק קטרה סיים לימודי דוקטורט במחלקה לגאוגרפיה באוניברסיטת בר-אילן. עבודת הדוקטורט עסקה בשטחי מקור ומבלע בפיזור של מים וסדימנטים במערכות אקו-גאומורפיות צחיחות וצחיחות למחצה. בשנת 2006 החל פוסט-דוקטורט במכון לחקר המדבר DRI (desert research institute) שבארצות הברית. במסגרת ההשתלמות עסק בתנועה של חלקיקים מינרליים (חול, אבק) על ידי רוח כולל זיהוי ואפיון של שטחי מקור לאבק באזורים צחיחים ותהליכי פליטת חלקיקים מהקרקע אל האטמוספירה. יצחק קטרה הוא חבר סגל במחלקה למדעי הסביבה, גאואנפורמטיקה ותכנון ערים באוניברסיטת בן-גוריון בדרגת פרופסור מן המניין, וכיהן כראש המחלקה בשנים 2018-2022. קטרה הקים את המעבדה לקרקע ואבק והמעבדה לסימולציה איאולית באוניברסיטת בן-גוריון. תחום המחקר הוא גאומורפולוגיה (מדע העוסק בתהליכי עיצוב הנוף המונעים על ידי האטמוספירה), סופות אבק, והיווצרות דיונות וגלוני חול בכדור הארץ ובמאדים. יצחק קטרה פרסם מאמרים על אבק מדברי ובהבנה של תהליכים איאוליים כולל פליטה, הסעה והשקעה של אבק וכן לימוד ההשפעה של תהליכים אלו על תחלואה, בריאות האדם והשפעות אנטרופוגניות ואקלימיות על סביבת האדם. נושאים אלו מהווים חזית מחקר בתחום חקר תהליכים אטמוספיריים ומונעי רוח המשפיעים על עיצוב פני השטח של כדור הארץ וכן הם עולים בקנה אחד עם ההתעניינות הגוברת בעולם בנושאים איאוליים. מאמריו של קטרה מיצבו אותו כחוקר מוביל בתחום האבק המדברי. במיוחד ניתן לציין את מחקריו הכוללים ניסויים במנהרת רוח לחקר המנגנונים של התפתחות גלוני חול גדולים בכדור הארץ ובמאדים וכן אלו העוסקים במגוון ועושר בביומים המושפעים מסופות אבק.
מחקר

מחקריו של יצחק קטרה עוסקים בתהליכים איאוליים של תנועת חלקיקי חול ואבק והשפעות סביבתיות על הנוף הטבעי ועל האדם. כולל מספר פרויקטים בתחום, כגון:
סחיפת קרקע ופליטת אבק אל האטמוספירה - המחקרים מבוססים על ניסויים באמצעות מנהרות רוח שכבת-גבול וניתוח תכונות פיזיקו-כימיות של הקרקע ותנועת חלקיקים. בקרקעות טבעיות שמזוהות עם פליטת אבק בקני מידה גלובלי ובקרקעות שמושפעות מפעילות אנושית כדוגמת חקלאות בעיבוד קונבנציונלי או אורגני. מודלים מתמטיים לפיזור של חלקיקי אבק משטח המקור אל האטמוספירה.
פיתוח שיטות לייצוב קרקע ודיכוי אבק מקרקעות, כולל מניעה של סחיפת קרקע על ידי רוח ועל ידי מים מקרקעות מופרות באזורים חקלאיים, מחצבות, דרכיחם לא סלולות, אינדיקטורים של יציבות הקרקע לסחיפה, שיקום אקולוגי בר קיימא של קרקעות למניעת סחיפה עד לפיתוח קבוע.
סופות אבק והשפעות על האדם – מחקרים שעוסקים בפיזור המרחבי-עתי של אבק אטמוספירי בקרבת פני השטח סמוך למרחב העירוני-אנושי כולל ניתוח ריכוזי חומר חלקיקי באטמוספירה, אפיון ההתנהגות של סופות קיצוניות, זיהוי מגמות של סופות אבק בזמן, ניתוח כימי-ביולוגי של חלקיקי אבק באטמוספירה מחקרים נוספים עוסקים בקשר שבין סופות אבק לזיהום אוויר בתוך מבנים וכן לסכנת החשיפה לזיהום חלקיקי וקשר לבריאות האדם.
תנועת חלקיקי חול – חקר תהליכים איאוליים של תנועת חלקיקי חול לזיהוי מנגנונים פיזיקליים של פליטת אבק מפני השטח על ידי פגיעה באגרגטים או שחיקה עצמית. התפתחות של גלוני חול על כדור הארץ ובמאדים באמצעות אינטגרציה של ניסויים מבוקרים ומודלים מתמטיים: המחקרים מתמקדים בניסויים מבוקרים ללימוד הדינמיקה של גלוני חול מהשלב הראשוני של היווצרות ועד לדגם מפותח, אי-יציבות רוחבית של מגה-גלוני חול, קשר בין אורך גל למהירויות רוח וגודל חלקיקים.
מפרסומיו

Yizhaq, H., Kok, J.F., Katra, I. . (2013) Basaltic sand ripples at Eagle crater as indirect evidence for the hysteresis effect in Martian saltation Icarus 230: 143-150
Yizhaq, H., Katra, I., Kok, J.F., Isenberg, O. . (2012) Transverse instability of megaripples Geology 40: 459-462.
Katra, I., Lancaster, N. . (2008) Surface-sediment dynamics in a dust source from spaceborne multispectral thermal infrared data Remote Sensing of Environment 112: 3212-3221.
Katra, I., Yizhaq, H., Kok, J.F. . (2014) Mechanisms limiting the growth of aeolian megaripples Geophysical Research Letters DOI: : 10.1002/2013GL058665
Katra, I., Arotsker, L., Krasnov, H., Zaritski, A., Kushmaro, A., Ben-Dov, A. (2014) Richness and diversity in dust stormborne biomes at the Southeast Mediterranean. Scientific Reports 4, 5265; DOI:10.1038/srep05265
Krasnov, H., Katra, I., Novack, V., Vodonos, A., Friger, M. (2015) Increased indoor PM concentrations controlled by atmospheric dust events and urban factors. Building and Environment. doi: 10.1016/j.buildenv.2015.01.035
Katra, I., Elperin, T., Fominykh, A., Krasovitov, B., Yizhaq, H. (2016) Modeling of particulate matter transport in atmospheric boundary layer following dust emission from source areas. Aeolian Research 20, 147-156.
Katra, I., Gross, A., Swet, N., Tanner, S., Krasnov, H., Angert, A. (2016) Substantial dust loss of bioavailable phosphorus from agricultural soils. Scientific Reports 6, 24736 DOI: 10.1038/srep24736.
Tanner, S. Katra, I., Argaman, E., Ben-Hur, M. (2018) Erodibility of waste (Loess) soils from construction sites under water and wind erosional forces. Science of the Total Environment 616-617, 1524-1532.
Lämmel, M., Meiwald, A., Yizhaq, H., Tsoar, H., Katra, I., Kroy, K. (2018) Aeolian sand sorting and megaripple formation. Nature Physics 14, 759–765.
Swet, N., Elperin, T., Kok, J., Martin, R., Yizhaq, H., Katra, I. (2019) Can active sands generate dust particles by wind-induced processes? Earth and Planetary Science Letters 506, 371-380.
Katra, I. (2020) Comparison of various dust control products in wind-induced dust emission. Applied Sciences 9, 5204 doi.org/10.3390/app9235204
Tholen, K., Pähtz, T., Yizhaq, H., Katra, I., Kroy, K. (2022). Megaripple mechanics: bimodal transport ingrained in bimodal sands. Nature Communications 13:162
Thief (סדרת משחקים)

| --- | --- |

לוגו הסדרה בשלושת המשחקים הראשונים
 כללי
 סוגה:  משחק התגנבות
 פיתוח:  Looking Glass Studios - Thief I,Thief II Ion Storm Austin - Thief III   Eidos Montreal - Thief IV
 הוצאה לאור:  Eidos Interactive 
 סדרה:  ראשון:Thief: The Dark Project אחרון:Thief III: Deadly Shadows
 דרישות תוכנה
 מצבי משחק:  שחקן יחיד
 פלטפורמות:  Windows Xbox One Xbox 360 Playstation 3
 
 www.thief-thecircle.com
 
עטיפת המשחק הרביעי בסדרה
Thief ("גנב") היא סדרת משחקי וידאו מסוגת התגנבות. עלילת המשחק עוסקת בגָארֱת, גנב מקצועי שחי בעולם בדיוני בסגנון סטימפאנק.
שני המשחקים הראשונים בסדרה, "הפרויקט האפל" ו"עידן המתכת", פותחו על ידי Looking Glass Studios. לאחר שהחברה נסגרה, המשיכה חברת Ion Storm Austin ופיתחה את המשחק השלישי בסדרה, "צללים קטלניים". משחק רביעי יצא לאור על ידי Eidos Montreal בשנת 2014.
תקצירי המשחקים > גנב: הפרויקט האפל (Thief: The Dark Project)

המשחק מתחיל כשגארת, הפרוטגוניסט, מספר על ילדותו, בה נאלץ לגנוב כדי לשרוד. הוא מתאר כי באחד הלילות ניסה לכייס אדם מתגנב, אך האדם גילה אותו. הוא הביע הערכה ליכולתו, וסיפר לגארת שהוא "שומר" - הוא מגן על ספריות השומרים שמכילות נבואות ומגילות אשר יכולות להסביר כל בעיה. השומר מציע לו להיות בן חסותם של השומרים. גארת מסכים והופך לגנב המקצועי באזור.
במהלך המשחק נלחם גארת באל הפאגאנים, "trickster", ובסיומו הוא הורג אותו.
תקצירי המשחקים > גנב 2: עידן המתכת (Thief II: The Metal Age)

במשחק זה מתמודד גארת עם אנשי כת בשם "mechanists", המעוניינים לשליטת רובוטים בעולם ולחיסול כל אורגניזם.
תקצירי המשחקים > גנב 3: צללים קטלניים (Thief III: Deadly Shadows)

במשחק זה לומד גארת על עידן אפל שקרב ובא, הקשור להָאג (יצור מפחיד מסיפורי ילדים). האג מנסה להרוג את גארת.
במקביל הוא מתחיל ללמוד להשתמש בכוחות ייחודיים של השומרים; לבסוף הוא הופך לשומר, אך גם משמיד את היכולות של השומרים.
ציוד המשמש במשחק

בלאקג'ק - אלת עץ המשמשת להמם אויבים מאחור.
חרב - במקרה שגארת מתגלה בידי אויב הוא יכול להשתמש בחרב להתקפה מקרוב; במשחק השלישי החרב מוחלפת בפגיון.
קשת - ניתן להשתמש בה במספר סוגים של חיצים:
חץ רגיל: בעל חוד בקצה.
חץ מים: מתיז מים (שימושי בכיבוי לפידים ונרות).
חץ אש: מתפוצץ ויוצר כוח אש גדול.
חץ רעש: מבלבל אויבים בעזרת רעש.
חץ צמחים: מגדל ירוקת על האדמה כדי שגארת יוכל לרוץ עליה מבלי להקים כל רחש.
פורץ מנעולים - משמש לפריצת דלתות ותיבות.
עין מכנית (ייחודי למשחק השלישי) - בעלת תכונת זוּם.
ויקטור שנדרוביץ'

| --- | --- |

ויקטור שנדרוביץ', 2023
 לידה:  15 באוגוסט 1958 (בן 66) מוסקבה, ברה"מ 
 שם לידה:  Виктор Анатольевич Шендерович 
 מקום מגורים:  פולין
 השכלה:  אוניברסיטת המדינה של מוסקבה לתרבות (1980) 
 תקופת הפעילות:  מ-1991 
 מעסיק:  NTV 
 תפקיד:  מנחה 
 מפלגה:  פוליטיקאי עצמאי 
 פרסים והוקרה:  Golden Calf (1991)  פרס TEFI (1996)  עט הזהב רוסיה  מסדר הכבוד של קמרובו  לחצן הפעלה מכסף  Moscow Helsinki Group Award 
 www.shender.ru
 
ויקטור אנטוליביץ' שנדרוביץ' (ברוסית: Виктор Анатольевич Шендерович; נולד ב-15 באוגוסט 1958) הוא סאטיריקן, מחזאי, סופר, תסריטאי ומנחה רדיו רוסי. שנדרוביץ', אשר נודע במיוחד בזכות עבודתו בתוכנית הטלוויזיה הסאטירית "בובות", וביקורתו הנוקבת על הפוליטיקה והחברה הרוסית, נחשב לאחד הסאטיריקנים הבולטים ברוסיה.